CELEX: 62020CA0726
Language: et
Date: 2022-03-24 00:00:00
Title: Kohtuasi C-726/20: Euroopa Kohtu (kaheksas koda) 24. märtsi 2022. aasta otsus (Conseil d’État’ eelotsusetaotlus – Belgia) – CT, Ferme de la Sarte SPRL versus Région wallonne (Eelotsusetaotlus – Ühine põllumajanduspoliitika (ÜPP) – Rahastamine Euroopa Maaelu Arengu Põllumajandusfondi (EAFRD) kaudu – Määrus (EL) nr 1305/2013 – Artikli 17 lõike 1 punkt b – Toetus, mis on seotud EL toimimise lepingu I lisaga hõlmatud põllumajandustoodete töötlemise, turustamise ja/või tootearendusega – Mõiste „põllumajandustooted“ – Mõisted „elavad puud jm taimed“ ja „taimesibulad, -juured jms; lõikelilled ja dekoratiivne taimmaterjal“ – Murumätaste rullid ja -tahvlid rohekatuste rajamiseks)

16.5.2022   
            
            
               ET
            
            
               Euroopa Liidu Teataja
            
            
               C 198/10
            
         
      Euroopa Kohtu (kaheksas koda) 24. märtsi 2022. aasta otsus (Conseil d’État’ eelotsusetaotlus – Belgia) – CT, Ferme de la Sarte SPRL versus Région wallonne
      (Kohtuasi C-726/20) (1)
      
      (Eelotsusetaotlus - Ühine põllumajanduspoliitika (ÜPP) - Rahastamine Euroopa Maaelu Arengu Põllumajandusfondi (EAFRD) kaudu - Määrus (EL) nr 1305/2013 - Artikli 17 lõike 1 punkt b - Toetus, mis on seotud EL toimimise lepingu I lisaga hõlmatud põllumajandustoodete töötlemise, turustamise ja/või tootearendusega - Mõiste „põllumajandustooted“ - Mõisted „elavad puud jm taimed“ ja „taimesibulad, -juured jms; lõikelilled ja dekoratiivne taimmaterjal“ - Murumätaste rullid ja -tahvlid rohekatuste rajamiseks)
      (2022/C 198/14)
      Kohtumenetluse keel: prantsuse
      
         Eelotsusetaotluse esitanud kohus
      
      Conseil d’État
      
         Põhikohtuasja pooled
      
      
         Kaebuse esitajad: CT, Ferme de la Sarte SPRL
      
         Vastustaja: Région wallonne
      
         Resolutsioon
      
      Euroopa Parlamendi ja nõukogu 17. detsembri 2013. aasta määruse (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005, artikli 17 lõike 1 punkti b tuleb tõlgendada nii, et selles sisalduv mõiste „ELi toimimise lepingu I lisaga hõlmatud põllumajandustoo[ted]“ hõlmab taimi, mida kasutatakse rohekatuste rajamiseks, näiteks rullmuru, mistõttu neid puudutavasse materiaalsesse varasse tehtavateks investeeringuteks võib anda toetust maaelu arengu toetusmeetme alusel, mis on ette nähtud selles sättes.
      
         (1)  ELT C 79, 8.3.2021.